Andele mening: Barloworld | Netwerk24
Andele mening: Barloworld
Deur Moxima Gama 15 November 2019 05:01
Barloworld, een van die wêreld se grootste verkopers van konstruksie-verwante toerusting, het sy visier op 'n Mongoolse mededinger om sy internasionale teenwoordigheid te versterk. Die maatskappy het sy Iberiese eenheid verkoop en het sy oog op winsgewender wêreldstreke.
Die groep is tans besig om 'n groot deel van sy eiendomme met 'n waarde van R2,7 miljard te verkoop – gelykstaande aan 14% van sy totale portefeulje wat hoofsaaklik uit nywerheidseiendomme bestaan – om 'n onlangs goedgekeurde swart bemagtigingskema, by name Khula Sizwe, ter waarde van R3,5 miljard te finansier.
Hy het R164 miljoen vir die skema verkry. Die publiek is genooi om 'n aandelebesit van 30% op te neem, 'n bestuurstrust sal 38% besit en Barloworld-werknemers sal die ander 32% besit. Barloworld se resultate vir die jaar tot 30 September verskyn op 18 November.
Barloworld het uit sy steiler bultendens gebreek en is besig om nou op beerterrein te konsolideer. Hy het effens herstel nadat hy stewige steun op 10 500 sent per aandeel behou het.
Barloworld het effens opwaarts beweeg, maar sal bokant 13 970 sent moet verhandel om 'n potensiële kop-en-skouers-formasie te neutraliseer. Andersins sal die beerpatroon benede 10 500 sent bevestig word en kan Barloworld op mediumtermyn verder tot die volgende steunvlak op 6 700 sent per aandeel daal.
Opwaartse potensiaal deur 13 970 sent per aandeel kan die herstel tot 15 640 sent voer. Voortgesette aankope bokant dié vlak kan lei tot die aandeelprys wat weer die hoogtepunt van 19 000 sent per aandeel toets.